**J A V N I P O Z I V**

**zainteresiranim izlagačima za zakup prodajnih mjesta na manifestaciji**

**TEREZIJANA 2024.**

**Otvoren od 26. travnja do 15. svibnja 2024**. **godine**

Temeljem Odluke Gradonačelnika Grada Bjelovara o povjeravanju raspisivanja Javnog poziva zainteresiranim izlagačima za zakup prodajnih mjesta i Natječaja za davanje u zakup lokacija za obavljanje ugostiteljske djelatnosti na manifestaciji „TEREZIJANA 2024. (KLASA: 380-01/24-01/04, URBROJ: 2103-1-01-24-25) od 19.travnja 2024., Turistička zajednica Bilogora-Bjelovar raspisuje

**J A V N I P O Z I V**

**zainteresiranim izlagačima za zakup prodajnih mjesta na manifestaciji TEREZIJANA 2024.**

1. Organizator manifestacije **„TEREZIJANA 2024.“** je Grad Bjelovar, a suorganizatori Turistička zajednica Bilogora - Bjelovar i Centar za cjeloživotno učenje i kulturu.
2. Manifestacija **TEREZIJANA** će se održati od **13. do 16. lipnja 2024. godine**
3. Prijaviti se mogu izlagači prema vrsti ponuđenih usluga u cjeniku koji je sastavni dio ovog poziva.
4. **Ponuda treba sadržavati:** 
   1. ispunjenu **Prijavnicu za izlaganje i prodaju** koja je sastavni dio ovog poziva, a koja se može preuzeti na web stranici:

* Grada Bjelovara: [www.bjelovar.hr](http://www.bjelovar.hr)
* Turističke zajednice Bilogora - Bjelovar: [www.turizam](http://www.turizam)[-](http://www.turizam-bilogorabjelovar.com.hr/)[bilogorabjelovar.com.hr](http://bilogorabjelovar.com.hr)ili [www.visitbjelovar.hr](http://www.visitbjelovar.hr) i
* Centra za cjeloživotno učenje i kulturu: [www.cuk.hr](http://www.cuk.hr)

ili osobno u Gradu Bjelovaru, Trg Eugena Kvaternika 2, Bjelovar, ured broj 46, radnim danom od 7 do 15 sati.

* 1. izvadak iz sudskog registra - pravne osobe
  2. izvadak iz obrtnog registra, obrtnica ili rješenje o upisu u obrtni registar - obrtnici
  3. rješenje državne uprave - udruge
  4. rješenje o upisu u upisnik obiteljskih gospodarstva; rješenje za upis u upisnik dopunskih djelatnosti na OPG-u - obiteljska poljoprivredna gospodarstva
  5. rješenje o upisu domaće radinosti - domaća radinost
  6. rješenje o upisu u registar djelatnosti kod nadležnog tijela - slobodna zanimanja
  7. potvrdu o članstvu u neku od strukovnih udruga (HDLU, ULUPUH, LUV itd.)
  8. kopiju rješenja o obvezniku plaćanja trošarine (za prodaju alkohola i alkoholnih pića)
  9. kopiju osobne iskaznice ovlaštene osobe
  10. fotodokumentaciju sukladnu Prijavnici za izlaganje i prodaju

1. **Broj prodajnih mjesta je ograničen. Povjerenstvo Organizatora za provedbu javnog poziva za zakup prodajnih mjesta na manifestaciji „TEREZIJANA 2024.“ (dalje: Povjerenstvo) zadržava pravo odabira izlagača/prodavača, kao i određivanja pozicije prodajnih mjesta na prostoru održavanja manifestacije.**
2. Turistička zajednica Bilogora – Bjelovar će, na prijedlog Povjerenstva kojeg imenuje Organizator, sa svakim odabranim izlagačem sklopiti Ugovor o najmu izlagačko-prodajnog prostora.
3. Izlagači su dužni svoje izlaganje i prodaju uskladiti sa zakonskim propisima RH – posebno sa Zakonom o trgovini, Zakonom o trošarinama te Zakonom o porezu na dodanu vrijednost. Tijekom cijelog vremena trajanja manifestacije, prolaz po sredini korza / ulice gdje su izlagači smješteni mora biti prohodan u svakom trenutku.

1. **LOKACIJE IZLOŽBENO - PRODAJNIH MJESTA**
2. Trg Eugena Kvaternika – korzo i središnji park
3. Ulica Ivana Mažuranića i parkiralište iza Državnog arhiva
4. Trg hrvatskih branitelja
5. **CJENIK ZAKUPA IZLOŽBENO - PRODAJNIH MJESTA**

Na korzu imaju prednost **tradicijski obrti (licitari, lončari, drvena galanterija, igračke (ne plastične), tekstil (ne majice ili pregače sa šaljivim natpisima), koža, lan, vuna, čipka, bio proizvodi, sir, domaći kolači i sl.**

**Na korzu neće biti smješteni slastičari, prodavači langoša, brze hrane i sličnih proizvoda ako svoju uslugu pružaju iz prikolice, te će kao i svi ostali biti smješteni na prostoru parka.**

**Napomena:** kućice se neće postavljati na korzo (samo štandovi)

1. **CIJENA PROSTORA ZA TRADICIJSKE OBRTE, DOMAĆE RADINOSTI, BRANITELJSKE UDRUGE I OBITELJSKA POLJOPRIVREDNA GOSPODARSTVA** (licitari, lončari, drvena galanterija, igračke (ne plastične), tekstil (ne majice ili pregače sa šaljivim natpisima), koža, lan, vuna, čipka, bio proizvodi, sir, domaći kolači, vino)iznosi **45,00 €** za sva četiri dana trajanja manifestacije;
2. **CIJENA PROSTORA ZA OBRTE, DOMAĆE RADINOSTI I PODUZEĆA KOJA PRODAJU** moderne predmete za poklon, plastične igračke, tekstil – majice i pregače sa šaljivim natpisima, nakit, jastuke i sl. ili dijele promidžbene materijale iznosi **55,00 €** za sva četiri dana trajanja manifestacije;
3. **CIJENA PROSTORA ZA OBRTE/PODUZEĆA KOJA PRODAJU SLADOLED, PALAČINKE, ŠTRUDLE, GUMENE BOMBONE** iznosi **160,00 €** za sva četiri dana trajanja manifestacije ili **200,00 €** ukoliko je potrebno osigurati štand / kućicu;
4. **CIJENA PROSTORA ZA OBRTE/PODUZEĆA KOJA PRODAJU LANGOŠE I BRZU HRANU (hamburger, hot-dog, fornetti, sendviči)** iznosi **320,00 €** za sva četiri dana trajanja manifestacije ili **350,00 €** ukoliko je potrebno osigurati štand / kućicu;
5. **CIJENA PROSTORA ZA OBRTE/PODUZEĆA KOJA PRODAJU KOKICE, BALONE ILI ŠEĆERNU VATU** iznosi **110,00 €** za sva četiri dana trajanja manifestacije.

Iskazana cijena za točke A – E uključuje: zakup javne površine, zakup štanda / kućice / vlastitog objekta (prikolice i sl.) i dovod i trošak električne energije.

**CJENIK ZAKUPA LOKACIJA ZA POSTAVLJANJE ZABAVNIH NAPRAVA NA NAPUHAVANJE I OSTALIH ZABAVNIH SADRŽAJA (**primjerice poni konji i sl.).

* **Lokacije za sprave na napuhavanje i trampoline (max. 2 sprave po zakupcu, ovisno o veličini sprave):** 
  1. parkiralište iza Državnog arhiva,
  2. dvorište kod Alfa radija,
  3. prostor ispred Narodne knjižnice Petar Preradović,
  4. prostor ispred T-com-a i
  5. Trg hrvatskih branitelja – na zelenoj površini do zabavnog parka.
* **Lokacija za poni konje:** zelena površina parka ispred Gradskog muzeja
* Cijena zakupa prostora za zabavne sprave na napuhavanje (tobogani, dvorci), trampolini iznosi **215,00 € po napravi** za sva četiri dana trajanja manifestacije.
* Cijena zakupa za atrakciju poni konji iznosi **215,00 €** za sva četiri dana trajanja manifestacije.

1. **ZABAVNI PARK** (lokacija na parkiralištu na Trgu hrvatskih branitelja)

Lokacija na parkiralištu na Trgu hrvatskih branitelja - cijena zakupa prostora za postavljanje zabavnog parka na parkiralištu na Trgu hrvatskih branitelja cca 750 m² iznosi **450,00 €** za sva četiri dana trajanja manifestacije**. Iskazana cijena za ovu točku NE uključuje dovod i trošak električne energije.**

1. **Cijene navedene u natječaju izražene su kao neto cijene te se na iste obračunava PDV.**
2. Rok za predaju prijava je **15. svibnja 2024**. **godine**, a odabir izlagača za sudjelovanje na manifestaciji objavit će se do **22. svibnja 2024. godine**.
3. Zakupac je dužan cjelokupan iznos najma prostora uplatiti po potpisivanju Ugovora, a najkasnije do **1. lipnja 2024. godine.**
4. Prijave se (s naznakom **„Terezijana 2024.- zakup prodajnih mjesta“- ne otvaraj**) dostavljaju:

* osobno u Pisarnicu Grada Bjelovara, Trg Eugena Kvaternika 2, ured broj 15, : radnim danom od 7 do 15 sati ili
* poštanskim putem, preporučeno: Grad Bjelovar, Trg Eugena Kvaternika 2, 43 000 Bjelovar.

1. Turistička zajednica Bilogora – Bjelovar u dogovoru sa Organizatorom zadržava pravo poništenja ovog Javnog poziva.
2. Za dodatne upite kontakt osoba je Jasminka Kišantal - Zubić, mail: [jkzubic@bjelovar.hr](mailto:jkzubic@bjelovar.hr), mob. 098/983-0941 ili Mara Brlečić, mail: [mbrlecic@bjelovar.hr](mailto:mbrlecic@bjelovar.hr), mob. 098/177-4602
3. Javni poziv će se objaviti na internetskim stranicama Grada Bjelovara, Turističke zajednice Bilogora – Bjelovar i Centra za cjeloživotno učenje i kulturu.

Bjelovar, 26. travnja 2024. godine

Turistička zajednica Bilogora-Bjelovar